**ДО**

**ОБЩИНСКИЯ СЪВЕТ НА**

**ОБЩИНА ПЪРВОМАЙ**

**ПРЕДЛОЖЕНИЕ**

**ОТ РАДОСЛАВА СТАВРЕВА - ЗАМЕСТНИК – КМЕТ НА ОБЩИНА ПЪРВОМАЙ**

**ОТНОСНО:** Приемане на Общинска програма за закрила на детето за 2024 година

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

Съгласно чл. 21, ал. 1, т. 1 от Закона за закрила на детето, териториалните дирекции „Социално подпомагане” осъществяват текущата практическа дейност по закрила на детето в общините и правят предложения до общинските съвети за общинска програма за закрила на детето. Съгласно чл. 20а от Закона за закрила на детето и чл. 6, ал.2, т.1 от Правилника за прилагане на Закона за закрила на детето, Комисията за детето е консултативен орган към всяка община, който разработва Общинската програма за закрила на детето, съобразно потребностите на децата и техните семейства в съответната община.

Комисията за детето към Община Първомай, състояща се от експерти от общинска администрация, специалисти в сферата на образованието, здравеопазването и социалните дейности, в изпълнение на Закона за закрила на детето и Правилника за прилагането му, изготви Общинска програма за закрила на детето за 2024 година, кореспондираща с потребностите на децата и техните семейства на територията на община Първомай. Програмата е разработена в съответствие с националната политика за закрила на детето и при спазване на целите и принципите на Конвенцията на ООН за правата на детето. Програмата изразява готовността на всички институции в община Първомай, работещи по проблеми, свързани със закрила на детето, да положат общи усилия за повишаване качеството на живот и развитие на децата.

Настоящата Програма за закрила на детето за 2024 година е в пълно съответствие с европейското законодателство, спазвайки в пълнота разпоредбите и целите на националното и местно законодателство.

Заложените в Програмата приоритети целят постигане на ефективност на превантивните действия, на качествена грижа и контрол при спазването на утвърдените международни и национални стандарти за отглеждането и развитието на децата. Основна задача на включените мерки е спомагане на развитието на политиките за детето във всички сектори и направления за постигане на по-ефективна защита и гарантиране на основните права на децата от община Първомай във всички сфери на обществения живот като условие за свободното и пълноценното им личностно развитие.

Общинската програма за закрила на детето за 2024 г. е съгласувана с Дирекция „Социално подпомагане“ – Първомай и с експерти от РУО-Пловдив, МБАЛ-Първомай, Регионална здравна инспекция, Детска педагогическа стая, Местна комисия за борба с противообществените прояви на малолетни и непълнолетни и други експерти в сферата на социалните дейности.

Във връзка с описаното по-горе и с цел съответствие между подзаконовата нормативна база на Община Първомай и Закона за закрила на детето, както и Правилникът за прилагане на Закона за закрила на детето, предлагам на Общинския съвет на община Първомай, да вземе следното

**Р Е Ш Е Н И Е:**

1. **На основание чл. 21, ал. 2, във връзка с чл. 21 ал.1, т.12 от ЗМСМА и чл.3, ал.1 и ал.3 от Правилника за прилагане на Закона за закрила на детето:**
2. Приема Общинска програма за закрила на детето за 2024 г.

**МОТИВИ:**Необходимост от ясно регламентиране на обществените отношения, свързани със закрила на детето на територията на община Първомай, които са с висока обществена значимост, свързани са с подкрепа на семейното и отговорно родителство, развиване на мерки за подкрепа на деца и семейства при наличие на висок риск от изоставяне, мониторинг върху спазване правата на децата, развиване на алтернативни услуги за семейна грижа, гарантиране правото за равен достъп до качествено образование на децата и деца със специални потребности, намаляване на социално-значимите заболявания сред децата, устойчиво развитие на практики и програми, предназначени за деца с рисково поведение и стимулиране на активното им участие в противодействие на насилието и др.

**ПРИЛОЖЕНИЕ:**

1. Общинска програма за закрила на детето за 2024 г.

**ВНОСИТЕЛ: /П/**

**РАДОСЛАВА СТАВРЕВА**

*Заместник-кмет на Община Първомай*